রূপকের আড়ালে আপনি যে কথাটা বলতে চেয়েছেন তা কিন্তু অক্ষরে অক্ষরে ভুল তা নয়। এর সত্যতার পেছনে অনেক উদাহরণ দেওয়া যাবে। পোষ্ট ভিঊ দেখলেও অনেক ক্ষেত্রে এর সত্যতা মিলবে। তবে ধর্ম নিয়ে কিছু বলা যাবেনা এই ধারণা আমি ঠিক সমর্থন করিনা। ধর্মের অসারতা চোখে পড়লে আপনি বলবেন সে যে ধর্মেরই এটাই স্বাভাবিক। তবে বলার মাঝে যুক্তি বা বাস্তবতা থাকা বাঞ্চনীয় । আপনার ভাষায় ‘আমি যা লিখছি তাই ঠিক’ এই ভাবধারা নিয়ে লেখা ঠিক না। ভিন্ন মতের প্রতি শ্রদ্ধার পরিবেশটা টা কিন্তু সহজাত বিষয় নয় যুগ যুগ ধরে গড়ে ওঠা সংস্কৃতি। আমরা সে পর্যায়ে এখনো যেতে পারিনি । তাই বলে হাল ছেড়ে বসে থাকলে একদিন যাব এটা কখনো সম্ভব নয়। মত প্রকাশ, বিরোধীতা , চাপাতির কোপ, আগুনে নিক্ষেপ কিন্তু একদিন সত্য প্রতিষ্ঠা। আজ যা সত্য কোনদিন তা মিথ্যা প্রমাণিত হতেই পারে। আপনার কাছে যা পাপ আমার কাছে তা পূণ্য মনে হতেই পারে। তবে কিছু সত্য অকাট্য। এই অকাট্য সত্যগুলো যদি জীবনাচরণের ভিত্তি হয় তবেই শান্তি। আজকের দ্বন্দ হয়তো সেদিন আর থাকবে না। এই স্বপ্ন দেখাটা কিন্তু পাপ নয়।